AlexejDobrolubov/national_council_slovak_2010 huggingface dataset:
23. schôdza NR SR - 5.deň - B. popoludní
Dátum: 2024-12-02
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

34. Ďakujem, kolegovia, za všetky pripomienky. Čo sa týka poznámky pani Kramplovej a pána Stušku, no ja poviem na to toľko, tak, samozrejme, človek sa nedokáže pitvať v tých 600 zákonoch, čo tu máme možno za jeden rok predložené, ale asi to aj vyplynulo z toho, že jednoducho taká bola pôvodná myšlienka koncom minulého roka, keď sa už uvažovalo o zrušení rodičovského dôchodku. A druhá vec, poviem, že ak by sme mali v rozpočte Sociálnej poisťovne práve túto analýzu, ktorá by nám hovorila o tom, že ako to bude s rodičovským dôchodkom, lebo však on má nejaký presah do budúceho roku, však tam je toho viac, tak tieto veci by tam vypadli, hej, nie, by boli zrejmé, takto som chcel povedať, úplne zrejmé. Čo sa týka individuálneho dôchodkového stropu alebo veku, tak mne sa páči to, čo ste hovorili, pán Stuška. Mne sa páči prístup českej vlády, ktorá jednoducho povedala, že sú tu kategórie ľudí, ktorí nedokážu pracovať viac plnohodnotne ako 40 rokov, tak poďme do toho načrieť, poďme sa na to pozrieť, že ktoré kategórie sú tu. Skúsme prevziať model možno, ktorý funguje inde, však načo tvoriť niečo, čo už existuje a funguje to. Takže dá sa o tom uvažovať, ale principiálne plošne odchod po 40 rokoch nie je únosný pre tento štát. A posledná vec, pani Luščíková hovorila o adresnosti, ako skutočne opäť to len môžem podporiť a práve, práve všetko so všetkým súvisí, ako hovorí pán kolega Muňko. Práve keby sme napríklad riešili problém adresnej energetickej pomoci, adresná pomoc pri bývaní, adresná pomoc, prišli by sme až k dôchodkom napríklad.
23. schôdza NR SR - 4.deň - A. dopoludnia
Dátum: 2024-11-29
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

48. Ďakujem za slovo. Kolega Čaučík, spomínal si, spomínal si program rozvoja vidieka, skutočne to je vážna vec, tam to ide budúci rok tuším na polovičku. Ale spomínam to preto, lebo, lebo tento program je, samozrejme, závislý od čerpania prostriedkov z Európskej únie. A teraz sa opriem len o oficiálne údaje, že ako to čerpanie vyzerá dnes, hej? Plán obnovy sa, z plánu obnovy sa zatiaľ vyčerpalo 300 mil. eur, to je ani nie 5 % a sme už v druhej polovici tohto obdobia. Toto sú slová predsedu Najvyššieho kontrolného úradu, ako predniesol na výbore pre financie. A čo sa týka eurofondov, to je zase správa z ministerstva investícií a regionálneho rozvoja, ktoré vydáva pravidelné správy, tak ku koncu septembra sme dokázali vyčerpať 1,5 %, hej, a sme opäť v druhej polovici. Takže celý, celý aj ten rozpočet, nielen štátny rozpočet, ale aj rozpočet ministerstva pôdohospodárstva bude závisieť od schopnosti čerpať eurofondy a prostriedky z plánu obnovy a odolnosti, zrátam to, na budúci rok to je, pokiaľ viem, tak 3,4 mld. eur. Takže ak budeme schopní čerpať, tak sa bude aj dariť, keď nie, tak bude veľmi zle. A druhá vec, spomínal si povodne. Ja sa pamätám na september, keď sme mali na Slovensku povodne a predseda vlády prišiel z Poľska z rokovania, kde hovoril, že Slovensko dostane 1 mld. eur na riešenie problémov, ktoré vyplynuli z povodní. Ja tú 1 mld. eur v tomto rozpočte nevidím. Tak neviem, ako si mám vysvetliť, že takáto, takáto skvelá správa prišla na Slovensko, takúto, takáto úžasná dotácia príde, nevidím tú miliardu v rozpočte a to je možno aj otázka potom na ministra financií, aby sa k tomu vyjadril.
23. schôdza NR SR - 4.deň - A. dopoludnia
Dátum: 2024-11-29
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

34. Ďakujem za slovo. Kolega poslanec, pán Huliak, vy ste tu spomínali, že ste si priali v pozmeňujúcom návrhu, aby sa pomohlo rybárom, včelárom, poľovníkom a tak ďalej, týmto kategóriám tým, že by sa vlastne pridelili na ich zväzy nejaké prostriedky. Ja predpokladám takýto spôsobom, ja teda podporujem všetky tieto kategórie, samozrejme, na Slovensku tým skôr, že pôsobia na vidieku a my sme strana, ktorá si všíma vidiek, ale takéto veci sa riešia inak. Riešia sa koncepčne, neriešia sa v posledných dňoch kalendárneho roka a v čase, keď sa prerokováva štátny rozpočet. Ako ja som očakával, že tieto problémy budú riešené priamo v rozpočte, ktorý vlastne vypracovalo aj ministerstvo životného prostredia. Čo sa týka medveďov, tak len vám pripomeniem, že práve váš rezort, ja vás stále beriem ako klub Slovenskej národnej strany, stále to tak beriem, že váš rezort si nevedel poradiť s touto problematikou, preto vlastne prišlo s riešením Kresťanskodemokratické hnutie a som rád, že sa v tejto oblasti veci pohli. No a na záver poviem len toľko, ťažko nám teraz pri schvaľovaní štátneho rozpočtu riešiť nejaké politické problémy vo vašom klube a vo vašej strane alebo stranách, neviem, ako to nazvať. Jednoducho to sem nepatrí a my riešime zákon roka a či ide o milión eur, alebo tisíc eur, alebo miliardu eur, tak jednoducho to sú dôležité rokovania, dôležité vystúpenia, dôležité potom aj verdikty, ktoré sa potom prijmú v tejto snemovni, takže pokladám to všetko za politicky nezodpovedné, keď sa to má riešiť takýmto spôsobom.
23. schôdza NR SR - 3.deň - B. popoludní
Dátum: 2024-11-28
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

48. Ďakujem za slovo. Ja som celkom dobre pánovi Muňkovi nerozumel, ale asi si to prediskutujem potom vonku. Ale predsa len, bol riaditeľom Sociálnej poisťovne, tak aspoň k tomu sa vyjadrím veľmi krátko. Sociálna poisťovňa, ako viete, tak prichádza o peniaze tým, že časť odvodov ide do druhého piliera. To sa vedelo od začiatku a práve privatizácia elektroenergetiky a plynárenstva na začiatku milénia vytvorila zdroje, ktorým sa doplácalo do Sociálnej poisťovne, jednoducho aby sa vykryli tie straty, ktoré išli na platby do II. piliera. Samozrejme, potom tie peniaze došli, začal to byť problém, ale tie peniaze došli aj preto, že ten II. pilier začali vlády kadečo s ním robiť. Ale čo je významnejšie, tak niekedy sa doplácalo v stovkách miliónov eur ročne po tom, ako sa minuli tie peniaze z privatizácie. Ale potom to začalo strmo rásť a začalo to strmo rásť tým, že sa nejakým spôsobom začali iným spôsobom valorizovať dôchodky a pribudol nám 13. dôchodok. Trinásty dôchodok, prišla s ním vláda Roberta Fica niekoľko dní pred voľbami, keď v tejto snemovni zavesila guľu na nohu budúcej vláde, pretože ich zaviazala, zaviazala budúcu vládu tým, že musí vyplácať trináste dôchodky. Odvtedy ich máme. Mali sme veľmi štedrú valorizáciu. Dôchodcovia sú vďačná skupina a jednoducho sa nám to vyšplhalo z niekoľkých stoviek miliónov eur na miliardy eur, na miliardy eur. Takže fakt, poďme sa nad tým zamyslieť, čo s tým robiť. Ja hovorím osobne, ak chceme mať trináste dôchodky, musia byť adresné. Musia sa jasne zadresniť a treba uvažovať nad tým vôbec, čo robiť so Sociálnou poisťovňou, ktorej napríklad chýba pol miliardy eur, ktoré jej nezaplatili dodnes poskytovatelia zdravotnej starostlivosti, nemocnice.
22. schôdza NR SR - 10.deň - A. dopoludnia
Dátum: 2024-11-06
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

18. Ďakujem za slovo. KDH rešpektuje rozhodnutia slovenských súdov, dôležité je, aby súdy, aby však, dôležité je, aby súdy dostali rovnakú možnosť rozhodnúť aj v iných prípadoch, čo sa, bohužiaľ, pre skrátenie premlčacích lehôt nestane ani v ostro sledovaných kauzách. Je absolútne nevhodné, aby sa slovenský parlament zaoberal takýmito vyhláseniami a odpútaval pozornosť od ďalších dôležitých vecí, a týmto reagujem presne na pána Ledeckého, ktorý povedal, že je nezmyselné, aby sme sa takýmto niečím tu zaoberali, keď máme oveľa väčšie problémy. Je to zakrývanie, zakrývanie týchto problémov, o tých by sme mali rokovať, však máme bohatý program Národnej rady, tak vidíme, že máme, máme čo na práci. Opakujem, my si ctíme inštitúcie, ctíme si súdy a bez toho, aby sme nemali funkčné inštitúcie, tak nemôžeme ani existovať v tomto štáte. A takouto inštitúciou je aj Národná rada Slovenskej republiky, preto opakujem, považujem za nevhodné, nevhodné, aby sme sa zaoberali v súčasnosti takýmito záležitosťami a dehonestovali Národnú radu Slovenskej republiky, aby sa zaoberala jedným prípadom a aby týmto spôsobom v podstate márnila čas, znechucovala aj ľudí, ktorí nás sledujú. Vyzývam všetkých, poďme sa skutočne venovať problémom, ktoré tu máme, máme tu konsolidáciu, máme tu štátny rozpočet, budeme rokovať o tom, ako bude vyzerať hospodárenie Slovenska v budúcom roku. Žiaľ, musíme konštatovať, že všetka tá ťažoba konsolidácie sa zvezie na bežných ľudí a na firmy, a tým pádom tiež na bežných ľudí. Opakujem, poďme rokovať o dôležitých veciach.
35. schôdza NR SR - 6.deň - B. popoludní
Dátum: 2025-06-04
Poslanec: Hambálek, Augustín (SMER - SD)
Druh vystúpenia: Vystúpenie s faktickou poznámkou

Ďakujem pekne pán predseda. No pán kolega, ja len veľmi stručne. Všetko ste veľmi pekne pomenoval, príčiny ste pomenoval, prečo je ten stav v školstve taký. Ja uznávam, že je strašne veľa problémov v školstve. A ocenil ste dokonca, že pán minister našiel odvahu aby to riešil. Len cítim troška protirečenia v tom vašom vystúpení, že chceme to riešiť, ale sankcie to neriešia. Sankcie to neriešia preto, lebo škola má teraz tú kompetenciu, že nemusí uznávať tie hodiny vymeškané ak cíti že tam môže byť nejaká iná príčina. Áno? Ale vzápätí hovoríte, že školy to majú ťažké s tým, s tým neospravedlnením lebo ospravedlnením v tom prípade, že je tam komunitný spôsob a školy musia spolupracovať s rodičmi lebo majú nedostatok finančných prostriedkov a sú veľakrát odkázaní na to, že ten rodič im pomáha nejakým spôsobom, áno. Ale taký riaditeľ školy predsa nemôže za vymaľovanie toaliet ospravedlniť aj hodiny o ktorých pochybuje že boli vymeškané oprávnene. Takže to sú také, také protirečenia, že tie školy môžu, nemôžu školy, rodičia. A teraz rodičia musia spolupracovať so školou hlavne preto, lebo 20 rokov sa nezmenil spôsob financovania, že ten normatív, hej, je nezmenený dvadsať rokov. Ale už samotné financovanie na žiaka, si myslím ja, že je dosť kontroverzné, áno, súhlasíte s tým, že proste na ten stav aký je a hlavne v školstve základnom, kde máme ešte malotriedky máme, každá obec má školu tých detí ubudlo, proste nestačí sa to financovať. Ja súhlasím, ale nebolo by byť asi zmenené aj financovanie na žiada. A financovanie, viete kto zaviedol financovanie na žiaka v školstve? Boli ste to vy, nie ako minister, ale pán minister Fronc.
23. schôdza NR SR - 9.deň - A. dopoludnia
Dátum: 2024-12-06
Poslanec: Hambálek, Augustín (SMER - SD)
Druh vystúpenia: Vystúpenie s faktickou poznámkou

46. Ďakujem, pán predsedajúci. Pani poslankyňa, ja iba na upresnenie. Uvádzate, že sa ustúpilo pohodlnosti niekoho, tak by som poprosil, keby ste mohla konkrétnejšie povedať, v čom sa ustúpilo alebo kto ustúpil v pohodlnosti, nakoľko správna rada vysokej školy hovoríte ešte, že je krokom späť. V čom konkrétne? Pretože novela veľmi jasne rešpektuje aj záväzky z plánu obnovy a odolnosti, štát, teda ministerstvo nemôže mať väčšinu v správnej rade, a preto sa odstraňuje aj šedá zóna, že jedného člena si správna rada dopĺňa sama a nebolo vôbec jasné, odkiaľ takýto človek pochádza a aké má kvalifikačné predpoklady. Okrem toho sa práve týmto novým návrhom ministerstva posilňuje správna rada v tom, že na niektoré oblasti musí prijímať rozhodnutia dvojtretinovou väčšinou, z čoho je zrejmé, že musí dôjsť ku konsenzu. Z uvedeného je zrejmé, že ide o výrazné posilnenie postavenia správnych rád, teda opačne, odstraňuje sa šedá zóna a zvyšuje sa nielen transparentnosť, ale aj požiadavka na konsenzuálnosť. Preto vaše tvrdenia o krokoch späť by som teda poprosil troška konkrétnejšie vysvetliť. Obdobne to platí aj pre obsadzovanie funkčných miest. Ide o výrazný posun vpred práve preto, aby sa mohli funkčné miesta docentov a profesorov, prísť aj zahraniční odborníci. Takže len toľko, ďakujem.
22. schôdza NR SR - 7.deň - A. dopoludnia
Dátum: 2024-10-30
Poslanec: Hambálek, Augustín (SMER - SD)
Druh vystúpenia: Vystúpenie v rozprave

44. Ďakujem, pán predsedajúci. Vážení páni poslanci, pani poslankyne, v súlade so zákonom o rokovacom poriadku som bol určený za spravodajcu k návrhu uvedeného zákona. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre vzdelávanie, vedu, mládež, šport a cestovný ruch. Za gestorský výbor navrhujem Výbor Národnej rady pre vzdelávanie, vedu, mládež, šport a cestovný ruch a odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Skončil som, pán predsedajúci, prosím, otvorte všeobecnú rozpravu.
33. schôdza NR SR - 1.deň - B. popoludní
Dátum: 2025-03-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

109. Ďakujem pekne. Ono to je celkom zaujímavé, že aká je vlastne cena troch poslancov a že... lebo mne sa to zdá ako too much . Že možno som sa aj pomýlil, že keď som povedal, že pán Kaliňák je dobrý trader, že proste dokáže, lebo podľa mňa zaplatil veľa, lebo za troch poslancov zaplatil jeden ministerský post a jedného šéfa výboru. Podľa mňa to je... a vám nič nedali? To ste si ako... Dobre. Ale kebyže vám nič nedali, o čom nevieme, tak len tie pozičné plochy, to je veľa, ako ministra a šéfa výboru a to je to, čo som sa snažil v tom mojom vystúpení povedať. To, čo som sa snažil povedať, hej, že proste to je politický deal, politický obchod, že proste to je za to a bude tam pán Ševčík v časoch totálnej krízy. Ja som bol v tom, že tam bude pán, pán Becík. Pán Becík bol podpredseda, asi že by sa tam dovolil niekto nový a bol by tam niekto z vašej koalície, čo by dávalo akú-takú logiku. Ale jak to trader Kaliňák vytrieďoval tak, tak to zle vytrieďoval. Tak beriem späť, ospravedlňujem sa. A k tomu spoločnému povrazu alebo tomu lanu. Pán Malatinec, ja som sa nevyjadroval, ja viem, čo to, viem, ako duša bolí, keď sa pozerá na tie svoje zvieratá. Viem, čo ľudia vedia, koľko, ako sa naviažu, čo to je vlastne pre gazdu. Viem, čo to je. Ticho som sedel. Ticho som sedel, nič som sa nevyjadroval, my sme hovorili, že prosím vás, ak bude mimoriadna vláda, čo už by sa vám stalo, že by ste tam niekoho od nás zavolali? Čo už by sa vám stalo? Čoho ste sa báli, že by sme tie chlebíčky zjedli? A viete, až potom, až potom som povedal, okej, keď nie, nemilosrdne. Vytrvalo a nemilosrdne. A ja sa vám čudujem. Ja keby som bol v opačnom garde, ja by som toho Hlinu tam zavolal alebo niekoho, lebo by už som mal svätý pokoj, aspoň by ticho sedel. Viete a to je to, to je tá arogancia, to je tá enormná arogancia, na ktorú doplatíte. Aj Al Caponeho chytili nie za to, čo robil, ale na nejakých bločkoch, čo klamal, na nejakých... (Prerušenie vystúpenia časomerom.)
33. schôdza NR SR - 1.deň - B. popoludní
Dátum: 2025-03-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

93. Ďakujem pekne kolegom za faktické a pánovi Ľuptákovi že na to, že čo si to dovoľujem a z akého titulu to hovorím, nuž skúsim. Som, môj dedko bol taký oravský sedliak a bol aj za komunistov v base, lebo v oravskej krčme povedal, že radšej si dá ruky odťať, ako by vstúpil do družstva. Tak možno aj to ma čiastočne poznačilo k tomu, hej, že som, aký som. Mám strednú poľnohospodársku školu, v pätnástich som už mal vodičák na traktor. A, pán Ľupták, viete čo? Viem cúvať s prívesom. Ja viem, že to je také detinské, čo hovorím, ale to sa hovorí, že to je veľká schopnosť, že dokázať cúvať s prívesom s traktorom. Vedel som, dokonca ako študenta si ma volali, keď potrebovali zacúvať vlečku. Stačí to tak ako nejakú že moju kvalifikáciu na to, aby som sa mohol vyjadriť k poľnotéme? Mám aj vysokú školu poľnohospodársku a v štvrtom ročníku päťročného štúdia som odišiel. Nie preto, že som bol hlúpy, že by som ju nezvládal, pretože som sa cítil trápne. Cítil som sa trápne, že som do tej školy nechodil, už som to nestíhal, už som to tak, ako sa hovorí, dával trošku bokom. Prišlo mi to trápne, neúctivé, korektne som v štvrtom ročníku odišiel. Doteraz mám rekord, mám päť skúšok za jeden deň, lebo som sa stavil, či sa to vôbec dá. Stačí to takto, pán Ľupták, alebo mám ešte pokračovať? Mám farmu, mám svoju farmu, chovám, venujem sa poľnohospodárstvu. Je to dostatočná kvalifikácia na to, aby som sa postavil za ten pult a hovoril o tom, že ako poľnohospodár chcem, aby nás viedol niekto, kto tomu trošku rozumie? Čo má k tomu nejaký vzťah, čo za niečím trochu smrdí? Ako témou? To chcem veľa? Mám právo to povedať po tom, čo som vám teraz povedal? Ďakujem. (Potlesk.)
30. schôdza NR SR - 1.deň - B. popoludni
Dátum: 2025-02-04
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

117. Ďakujem pekne. Naozaj to nie je žiadna výzva byť tak slabý a možnože naozaj zistiť, že ako to robia inde. Žiaľ, teda nie žiaľ, ale teda bez nejakých, by som povedal, ideológií to poviem, že na západ od nás treba pozerať, tam to robia lepšia a skúsiť sa poučiť. Ak to nezaznelo dostatočne jasne z toho môjho vystúpenie, tak to pre istotu poviem aj tak, lebo ja určite, však ja, jak som spomínal, ja podnikám, odkedy sa dá, takže ja nikomu nezávidím, že dokáže zarobiť, práve naopak, to je dobré, že vie zarobiť a potom nekradne. Aj to môže byť pozitívne na tom. Aleže, takto, slovenské zdravotníctvo by malo vytvárať aj možnosti pre niekoho, kto by chcel mať nejakú ekonomiku a chcel byť v čiernych číslach. Ale pokiaľ slovenské zdravotníctvo je priestor, je vesmír, je oceán, v ktorom sa dá zbohatnúť, s tým mám veľké výhrady. Lebo to je vesmír, ktorý by nemal byť, slúžiť na to, aby niekto na ňom a v ňom zbohatol, lebo to má potom také ďaleké konzekvencie. Takže to som tým chcel povedať. A to by sme, to je teda úlohou od nás ako zákonodarcov ho tak nastaviť parametricky, hej, tak ho vyregulovať. Ja viem, že to znie niekedy zle to slovo, ale v tomto miere, do určitej miery áno, aby tí, čo robia, mali, mali sa lepšie, a tí, čo nerobia, aby ich ten systém vylúčil, hej, alebo znefunkčnil a odstavil, aby ho proste neparalyzovali. Takže to som tým chcel povedať. No, veľa úloh a dúfam teda, že som mal pravdu ja a nie pán Hajko, že aspoň rok to vydrží, hej. On hovorí, že to bude kratšie. No, takže viete, keď problém vyriešite, tak ho vyriešite. Keď ste ho posunuli o rok, tak ste ho nevyriešili. To znamená, je tu znova. Ďakujem.
23. schôdza NR SR - 12.deň - B. popoludní
Dátum: 2024-12-11
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

67. Ďakujem veľmi pekne. Znova to skúsim ešte raz povedať, pre istotu to len zduplikovať. Naozaj tento parlament mi neumožňuje vystupovať k veciam, ku ktorým sa prerokováva, takže skúsim to znova vtesnať do faktickej poznámky. Symbolika sedí, ja mám rád symboliku, ona niekedy ako tak skoncentruje nejaké skutočnosti. A naozaj to krásne dokumentuje, čo je karpatská sociálna demokracia. Karpatská sociálna demokracia je to, že vám predseda takej strany z Abú Dhabí odkáže lekárom, že pôjdu do basy, lebo chcú 60 eur. Z Abú Dhabí, kde letel business triedou a bol v nejakom paddocku, či jak sa to volá, VIP a býval v najdrahšom horeli v Abú Dhabí. To je karpatská sociálna demokracia. Karpatská sociálna demokracia začne rok tak, že vyamnestuje svojich, tu sme sa trápili s Trestným zákonom, tak začne karpatská demokracia, tak. A končí viete ako? Ten rok končí tak, že bude posielať lekárov do basy. A za čo? Že chcú 60 eur pridať na plate, lebo to bolo dohodnuté. To je karpatská sociálna demokracia. Takže, ľudia moji dobrí, keď budete rozmýšľať nad tým, koho ešte teda prípadne treba voliť alebo nevoliť, porozmýšľajte nad touto mutáciou sociálnej demokracie, ktorá zmetamorfovala v tejto Karpatskej kotline do týchto podôb. Kde vám predseda toto odkáže z paddocku luxusného, s luxusnými hodinkami z luxusného hotela, že pôjdete do basy, darebáci darmožrácki, lebo nám vidíte do kapusty. A takto aj prinesiete posledný zákon tento rok. Začnete amnestovaním svojich a končíte kriminalizáciou tých, ktorí vám vidia do kapusty. Takže keď budeme terminologicky, alebo nejaký slovník robiť, že čo je karpatská sociálna demokracia, toto je karpatská sociálna demokracia.
23. schôdza NR SR - 12.deň - B. popoludní
Dátum: 2024-12-11
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

59. Ďakujem pekne. Ja som chcel vystúpiť v rozprave, ale s najväčšou pravdepodobnosťou to už nestihnem, lebo končíme. Sekli ste aj rozpravu, nebude sa diskutovať, nie je mi umožnené ako poslancovi si zaslúžiť peniaze, ja som naozaj vystúpiť chcel, nevidím celkom dôvod, ale aspoň len ten symbolický postreh, to som chcel len povedať. Viete, máme rok za sebou, ideme sláviť Vianoce, tak si povedzme za ten rok, že čo sme, čo sme, máme porobenô. Ako symbolicky sme, to skončilo. My sme tento rok začali tým, že sme amnestovali podvodníkov. My sme tento rok začali... (Prerušenie vystúpenia predsedajúcim.) Danko, Andrej, podpredseda NR SR Skúste reagovať na vystúpenie. Hlina, Alojz, poslanec NR SR Ja k tomu rozprávam, presne o tom rozprávam, že sme amnestovali podvodníkov. My sme začali novelou Trestného zákona. A čím končíme? Že posielame do basy lekárov. Nevystihuje to krásne to, že ako sa Slovensko mení? V tom istom roku podvodníkov amnestujeme a v tom istom roku končíme ten rok s odkazom do adventu, pôjdete do basy vy..., som to nedokončil. A za čo ? A prečo? Lebo chcú 60 euro, preto lebo chcú niečo zmeniť, zato treba ísť do basy. Vy potrebujete s nimi zatočiť exemplárne, potrebujete vyslať pre nich jasný signál, ani tak nejde o tých 60 euro. Tam ide o to, že vám vidia do kapusty, že vám vidia do toho, čo robíte a ako robíte a že na to upozorňujú. Preto potrebujete vyslať tento ostrý signál. Tak idete skončiť, tak ideme skončiť túto schôdzu, tak ideme skončiť tento rok, tak si ideme zapriať advent, to niekto aj tuná zapraje pekný advent, však? S tým, že prijmete zákon, pôjdete do basy. Lekári pôjdete do basy. Rok sme začali tým, že sme vyamnestovali Bašternáka, neviem, všetkých tých podvodníkov, tých vašich podvodníkov a podnikateľov, čo sa motajú okolo vás. Tých sme vyamnestovali a končíme tým, že idete zatvárať a odkazujete lekárom, že pôjdu do basy. Neu... (Prerušenie vystúpenia časomerom.)